《游成皋王城南园见水石渔艇》
明代·卢楠

不作江南客，空馀江上山。水同明月静，石似白鸥閒。

仙径松萝外，渔舟芦荻间。相看浑忘却，无复住人寰。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。